**CAMPUS DE BÀSQUET SARRIÀ DE TER**

**L’Unigirona** **CB** com a entitat organitzadora amb la col·laboració del CB Sarrià de Ter, l’Ajuntament de Sarrià de Ter i el Club Esportiu Celrà, us donem la benvinguda i us agraïm la vostra confiança.

A continuació us detallem una sèrie d’informacions que poden ser del vostre interès. Teniu informació més detallada, al web [www.unigirona.cat](http://www.unigirona.cat)

**1** .**INSCRIPCIÓ**

1. Descarrega’t el formulari d’inscripció al web [www.unigirona.cat](http://www.unigirona.cat) i emplena’l amb les vostres dades. (Amb l’Adobe acrobat el podràs editar i escriure a sobre). Llegeix atentament i complementa el qüestionari sanitari. És obligatòria la signatura a l’autorització per participar a l’activitat.
2. Efectua el pagament del total de l’activitat via transferència bancària al Nº de CC Unigirona: Caixabank ES31 2100 8133 1422 0003 9720
3. Envia el formulari, el justificant de pagament, foto de la targeta sanitària i el llibre de vacunes, (optatiu), a promocio@unigirona.cat . Si ho necessites t’atendrem personalment a les oficines del club al pavelló de Girona Fontajau, prèvia trucada per concertar cita.
4. Una vegada complerts els tràmits us confirmarem la plaça definitiva.

**Condicions de devolució:**

Condicions de devolució (després del pagament i de la confirmació de la inscripció):

- Devolució del 80% de l’import de la inscripció en anul·lacions fins l’1 de juny de 2024.

- Devolució del 50% de l’import de la inscripció en anul·lacions del 2 al 23 de juny. A partir del 24 de juny no es retornaran els diners en cap cas (tampoc en cas de lesió). Si un participant no pot assistir per qualsevol circumstància es podrà modificar la inscripció perquè la plaça sigui ocupada per un amic, familiar, etc.

**2.ESPAIS.**

Farem servir el pavelló municipal de Sarrià de Ter i la piscina municipal al costat del centre cívic La Cooperativa. El servei de menjador es realitzarà en una zona condicionada al mateix pavelló de Sarrià de Ter.

**3. ENTRADES / SORTIDES.**

-L’horari d’entrada es des de les 8’45h a les 9’05h. A les sortides si us plau sigueu puntuals.

-Les entrades i sortides s’efectuaran per una porta específica. Es prega a les famílies que esperin fora.

-Si el vostre fill/a pot sortir sol, ens heu d’autoritzar per escrit.

 **4. QUÈ CAL PORTAR.**

-Roba esportiva.

-Motxilla amb els estris personals.

-Calçat específic de bàsquet, vambes.

-Esmorzar i aigua, (cantimplora o ampolla).

-Dies de piscina, cal que portin banyador, xancles, tovallola i crema solar.

-Mòbils: pels nois/es més grans que venen sols i porten mòbil, és obligatori tenir-ho apagat durant la durada de l’activitat. En cas d’ús necessari s’ha de demanar permís al seu monitor/a.

**5. SERVEI DE MENJADOR.**

Oferirem el servei a través de Catering Vilanova S.L. Uns dies abans penjarem el menú previst al tauler d’anuncis i si ens ho demaneu el podem fer arribar per mail.

-En cas d’al·lèrgia o intolerància alimentària, cal que ens ho feu saber a través del qüestionari sanitari i no està de més que aviseu personalment al coordinador del casal.

Pels inscrits amb l’opció de matí i tarda sense dinar, hi ha la possibilitat de fer àpats en dies determinats, amb un preu de 8€/dia.

**6. PISCINA.**

Farem servir la piscina municipal de Sarrià de Ter, 2-3 dies per setmana, la previsió és:

 -DILLUNS I DIMECRES  de 10h a 11’30h,

 -i els DIVENDRES, 27 juny, 4 juliol, 11 juliol I 18 juliol d’11’30h a 13h.

Horaris pendent de confirmació per part de l’Ajuntament de Sarrià.

Atenció portar els estris de piscina el primer dia de l’activitat, el 25 de juny i els dilluns, inici de cada torn. La resta de dies els monitors ho recordaran als participants el dia abans. El desplaçament entre pavelló i piscina, uns 10 minuts, es realitzarà a peu. La piscina disposa d’un socorrista municipal. Tots els grups aniran acompanyats en tot moment pels seus respectius monitors.

**7. SALUT**

El campus té contractada una assegurança d’accidents que inclou la responsabilitat civil amb la Fundació de Pere Tarrés, Grup Catalana Occident, que cobreix l’atenció mèdica en cas d’incidents en el transcurs de l’activitat. L’assegurança cobreix la primera visita i l’atenció sanitària a un centre mèdic (també intervencions quirúrgiques si fos necessari). El posterior seguiment correspon als pares a través de SS o les seves pòlisses de salut privades.

El centre és:

-Clínica Girona, C/ Barcelona, 206, 17005 Girona 972 010 300

El protocol que seguim en cas d’accident, és el següent:

-Primera atenció per part dels monitors/es de l’activitat, que farà una primera exploració i informaran al coordinador i direcció del campus..

-Comprovació de la fitxa sanitària corresponent amb l’estat de salut, medicacions i al·lèrgies.

-En cas que considerem que es requereix atenció mèdica i trasllat a un centre mèdic especialitzat, es trucarà als telèfons de contacte que ens heu facilitat en el qüestionari sanitari.

-Si no es trobés a ningú en aquests telèfons o no poguéssiu venir, trucaríem al 112 per sol·licitar assistència i procediríem al trasllat de l’accidentat a l’Hospital Josep Trueta, molt a prop del pavelló. El nen/a sempre anirà acompanyat per personal del campus.

-Si veniu a recollir el nen/a personalment, podeu escollir a quin centre mèdic portar-lo.

En principi no es subministrarà cap medicament per part dels monitors en l’horari de l’activitat, si fos estrictament necessari cal que ens signeu una autorització, especificant el medicament, horari, dosi, etc.

**8. PLANNING GENERAL D’ACTIVITATS**

7’50h-9h: Servei despertador.

9h-11h: Sessió entrenament general.

11h: Break/esmorzar.

11,15h-13h: Sessió entrenament específic. /Piscina.

13h: Sortida inscrits que no dinen al campus.

13h-15h Menjador

15-17h: Sessió de tarda, campionats, partits.

**9. PROGRAMA**

El primer dia de cada torn, definirem els diferents grups de treball, tenint en compte l’edat i el nivell esportiu i farem l’assignació dels entrenadors a cada grup.

Es treballaran els diferents conceptes de tècnica individual, passades, dribling, tir i finalitzacions. Exercicis d’1x1, 2x2, 3x3 i 5x5. Aplicació dels fonaments a situacions de joc, tan en atac com en defensa.

**10. ENTRENADORS**

La direcció del campus serà a càrrec d’en Xavi Fernández, ex-jugador professional i entrenador nacional per la FEB. A 1 d’abril estem pendents de qui serà el coordinador del campus.

Els entrenadors dels diferents grups seran titulats per la FCB.

Cada estiu comptem amb la visita de professionals del bàsquet en el transcurs del campus, tan jugadors/es com entrenadors/es professionals. Per la present edició tenim confirmada la presència de la Laia Palau en moments puntuals.

**11.PROTOCOL DE PREVENCIÓ D’ASSETJAMENT SEXUAL**

El club té actiu un protocol de prevenció d’assetjament sexual durant tot l’any que engloba a tota l’organització i un protocol específic per a les activitats d’estiu. Tot el personal, dirigents i pre-monitors/es, rebran formació específica al respecte.

En cas que les famílies detecteu qualsevol indici de situacions o comportaments inapropiats per part dels monitors/es i participants, si us plau informeu els responsables del club.

Responsables del protocol de prevenció d’assetjament sexual: Xavier Fernández i Laura Hernández.

**12. CONTACTE I ATENCIÓ A LES FAMÍLIES**

Si teniu dubtes o ens voleu consultar alguna cosa ho podeu fer de forma telemàtica, a través de mail o whats app, teniu les dades de contacte a continuació.

Oficines Unigirona: 972 64 78 66 / 603 27 24 91

Pavelló de Sarrià de Ter: 972 172 102

Coordinador

Administració: Laura Hernández, 619 33 57 11 comptabilitat@unigirona.cat

Direcció: Xavi Fernández 607 84 59 11 direccio@unigirona.cat

web amb informació específica del campus: [www.unigirona.cat](http://www.unigirona.cat)